
11 март көнне «Ярдәм» фондында журналистлар һәм блогерлар өчен «Медиа-ифтар» оештырылды. Анда Әлмирә Әдиятуллина исемендәге журналистлар бәйгесенә старт бирелде.

Бәйгенең максаты – укучылар дөньясының уңай картинасын формалаштыруга юнәлдерелгән уңай контентны актуальләштерү юлы белән заманча журналистиканың әхлакый дәрәҗәсен саклау. Бу хакта "Татар-информ" язды.

**Әлмирә Лотфулла кызы Әдиятуллина**— Татарстанның атказанган мәдәният хезмәткәре. 1938 елның 8 июлендә Башкортстан АССРның Илеш районы Сәеткол авылында туа. 1964 елдан башлап 1993 елга кадәр Казанда «Азат хатын» («Сөембикә») журналында эшли. Мөселман хатын-кызлары лидеры була. Паспортка яулык белән фотога төшү хокукын алды. «Мөслимә» газетасын чыгарды. 2021 елда Казанда вафат булды.

Бәйге рус һәм татар телендә алдагы номинацияләр буенча оештырыла:

- телевизион тапшыру;

- радио тапшыру;

- яңалыклар телевизион репортажы;

- газета мәкаләсе;

- Интернетта гаммәви мәдәният чыганакларында басма.

*Бәйгегә эшләрне 2024 елның 11 мартыннан алып 31 октябрьгә кадәр җибәрергә мөмкин. Нәтиҗәләр декабрь башында игълан ителәчәк.*

Җиңүчеләр һәр номинациядә 25 мең сум акчалата бүләк белән бүләкләнә.

## Нет комментариев
Журналистлар бәйгесенә старт бирелде